’n Prenteboek deur die skrywer Marga Jonker en die illustreerder Alzette Prins is onlangs deur die Namibiese Kinderboekforum bekroon. Wat is jy Kartoffel?, ’n prettige storie oor ’n jong strandwolfie wat ’n paar verskillende diere teëkom en moet verduidelik watter soort dier hy nou eintlik is, het met die medalje in die prenteboekkategorie weggestap. Boeke wat buite Namibië gepubliseer is, het ook vir die pryse in aanmerking gekom, mits dit ’n Nambiese tema het en in een van die inheemse tale geskryf is.
Die doel van die Kinderboekforum is om ’n leeskultuur en ’n liefde vir lees by Namibiese kinders te kweek en die produksie van gehaltekinderboeke in alle Nambiese tale aan te moedig.